Mees üritas Tallinna lennujaamast lennata reisile selfit tegemata
#000003
Tallinna lennujaama töötajad pidasid täna varahommikul kinni Põlva kohaliku mehe Andres Kase, kes üritas lennata Kanaari saartele ilma lennujaamas selfit tegemata.
#000004
Mees oli tunnistajate sõnul sisenenud enesekindlalt lennujaama, viinud pagasi pakkimisse ning seejärel liikunud läbi turvakontrolli.
#000005
“Kuna nii vara hommikul polnud lennujaamas veel eriti palju inimesi, oli kohe näha kõigi sealolijate liikumine. Mulle tundus kohe kahtlane see mees, sest nägin juba õues, et tal oli telefoniks vana Nokia. Milline pervert tuleb lennukisse mingi vana telefoniga, millega selfit teha ei saa?” sõnas üks tunnistajatest Lugejakirjale.
#000006
Tähelepanelik kodanik andis oma vaatlustest teada ka lennujaama turvameeskonnale, kes pidas kohaliku mehe kinni vahetult enne tema lennuki pardale minekut, sest siis oli juba täiesti kindel, et mees kavatsebki lahkuda ilma selfit tegemata.
#000007
Meest peetakse kinni lennujaama turvaruumis asjaolude täieliku selgumiseni.
#000008